
REFERAT DE APROBARE A  PROIECTULUI DE HOTĂRÂRE

privind modificarea Hotărârii Consiliului Local nr. 177/05.05.2022 privind aprobarea documentaţiei tehnico-economice -faza DALI și a indicatorilor tehnico-economici pentru obiectivul de investiție „ Școala Gimnazială nr.15, Timișoara - Reabilitare și etajare imobil existent parter, corp B – 2 magazii si atelier parter rezultând imobil Parter + 1 Etaj, spații pentru învățământ (sală funcțională și clase) și reabilitare termică Corp A – clădire școală P+1E”, SMIS 155705  , şi a cheltuielilor legate de proiect în vederea finanțării prin POR 2014-2020, Axa prioritară 9


1. Descrierea situației actuale

Proiectul „Școala Gimnazială nr.15, Timișoara - Reabilitare și etajare imobil existent parter, corp B – 2 magazii si atelier parter rezultând imobil Parter + 1 Etaj, spații pentru învățământ (sală funcțională și clase) și reabilitare termică Corp A – clădire școală P+1E”, SMIS 155705, a fost depus în vederea obţinerii finanţării nerambursabile în cadrul POR 2014-2020, apelul POR/722/9/1/1/Reducerea numărului de persoane aflate în risc de sărăcie și excluziune socială, prin măsuri integrate, cu nr. de înregistrare V/TM/2019/9/9.1/1/1569/29.04.2022, cod SMIS 155705.

Prin HCL 177/05.05.2022 a fost aprobată documentaţia tehnico-economică a proiectului - faza DALI și indicatorii tehnico-economici pentru obiectivul de investiție „ Școala Gimnazială nr.15, Timișoara - Reabilitare și etajare imobil existent parter, corp B – 2 magazii si atelier parter rezultând imobil Parter + 1 Etaj, spații pentru învățământ (sală funcțională și clase) și reabilitare termică Corp A – clădire școală P+1E”, SMIS 155705.
Pe parcursul evaluării cererii de finanțare de către ADR VEST, a apărut necesitatea revizuirii  Documentației de avizare a lucrărilor de intervenții (DALI). În acest comtext,  s-a renunțat la amplasarea panourilor fotovoltaice în această etapă de implementare a proiectului, urmând ca o eventuala instalare a  acestora să fie realizată într-o alta etapă, în urma unei analize de oportunitate, în cadrul unui alt proiect finanțat în cadrul bugetului local sau prin intermediul fondurilor europene.

În consecință, costurile aferente panourilor voltaice (dotări și montaj) au fost eliminate din documentația transmisă (DALI, deviz general, cerere de finanțare), fiind, totodată, operate modificările subsecvente în întreaga documentație a proiectului, vizând actualizarea cheltuielilor necesare implementării proiectului.
2. Schimbări preconizate și rezultate așteptate

Prin solicitarea de clarificări nr. 3 a ADR Vest, înregistrată la Primăria Municipiului Timișoara cu nr. CDD2022-258/14.06.2022, ADR Vest a anunțat demararea etapei precontractule și a solicitat aprobarea prin HCL a documentației proiectului și a cheltuielilor aferente în conformitate cu ultima formă a bugetului.
3. Alte informații 

 Valoarea totală a proiectului este de 2.725.640,26 lei (inclusiv TVA), din care:

-
valoare totală eligibilă 2.654.739,85 lei ( inclusiv TVA );

-
contribuția proprie a Municipiului Timișoara în cuantum de 123.995,2 lei, inclusiv TVA, cuprinzând:

•
contribuția de 2% din valoarea eligibilă a proiectului, respectiv cofinanțarea proiectului „Școala Gimnazială nr.15, Timișoara - Reabilitare și etajare imobil existent parter, corp B – 2 magazii si atelier parter rezultând imobil Parter + 1 Etaj, spații pentru învățământ (sală funcțională și clase) și reabilitare termică Corp A – clădire școală P+1E”, SMIS 155705, în cuantum de 53.094.79 lei;

•
precum și cheltuielile neeligibile ale proiectului în cuantum de 70.900,41 lei.
4. Concluzii
Astfel, în conformitate cu cele de mai sus, considerăm necesară și oportună modificarea Hotărârii Consiliului Local nr. 177/05.05.2022 privind aprobarea documentației tehnico-economice (faza DALI) și a indicatorilor tehnico-economici pentru obiectivul de investiție „ Școala Gimnazială nr.15, Timișoara - Reabilitare și etajare imobil existent parter, corp B – 2 magazii si atelier parter rezultând imobil Parter + 1 Etaj, spații pentru învățământ (sală funcțională și clase) și reabilitare termică Corp A – clădire școală P+1E”, SMIS 155705 şi a cheltuielilor legate de proiect în vederea finanțării prin POR 2014-2020, Axa prioritară 9.

NOTĂ: Elementele de natură tehnică, de detaliu, se vor regăsi în raportul de specialitate si, dacă se impune,  în nota de fundamentare.

